ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์วิธีการ และเงื่อนไขการคุ้มครอง การส่งเสริมและการสนับสนุน การสงเคราะห์ในการจัดการศพตามประเพณี[๑] อาศัยอำนาจตามความในมาตรา๑๑ (๑๒) ประกอบด้วยมาตรา ๑๑ วรรคสาม แห่งพระราชบัญญัติผู้สูงอายุ พ.ศ. ๒๕๔๖ และข้อ๑๑ (๖) แห่งประกาศสำนักนายกรัฐมนตรี เรื่องกำหนดหน่วยงานรับผิดชอบในการดำเนินการตามพระราชบัญญัติผู้สูงอายุ พ.ศ. ๒๕๔๖ลงวันที่ ๒๘ กรกฎาคม พ.ศ. ๒๕๔๗ รัฐมนตรีว่าการกระทรวงการพัฒนาสังคมและความมั่นคงของมนุษย์จึงประกาศกำหนดหลักเกณฑ์วิธีการ และเงื่อนไขการคุ้มครอง การส่งเสริม และการสนับสนุนการสงเคราะห์ในการจัดการศพตามประเพณีไว้ ดังต่อไปนี้ข้อ๑ ประกาศนี้เรียกว่า ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการสงเคราะห์ในการจัดการศพตามประเพณีข้อ๒ประกาศนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๔๗ เป็นต้นไปข้อ๓การสงเคราะห์ในการจัดการศพผู้สูงอายุ หมายถึงการช่วยเหลือเป็นเงินในการจัดการศพผู้สูงอายุตามประเพณีรายละสองพันบาทข้อ๔ การสงเคราะห์ในการจัดการศพตามประเพณีนั้นผู้สูงอายุที่ตายต้องมีคุณสมบัติ ดังต่อไปนี้(๑)มีอายุเกินหกสิบปีบริบูรณ์ขึ้นไป(๒)มีสัญชาติไทย(๓)มีฐานะยากจนตามหลักเกณฑ์ที่สำนักงานคณะกรรมการพัฒนาการเศรษฐกิจและสังคมแห่งชาติประกาศกำหนดหรือมีชื่ออยู่ในบัญชีสำรวจผู้สูงอายุที่มีฐานะยากจนขององค์กรปกครองส่วนท้องถิ่นที่ผู้สูงอายุนั้นมีภูมิลำเนาหรือถิ่นที่อยู่อันเป็นแหล่งสำคัญ ในกรณีที่ไม่มีชื่ออยู่ในบัญชีต้องได้รับการรับรองว่าเป็นผู้สูงอายุฐานะยากจนจากพนักงานฝ่ายปกครองหรือกำนัน หรือผู้ใหญ่บ้าน หรือประธานชุมชนตามที่ทางราชการประกาศกำหนด แล้วแต่กรณี(๔)ไม่มีญาติหรือมีแต่ไม่สามารถจัดการศพตามประเพณีข้อ๕การยื่นคำขอให้บุคคลที่รับผิดชอบในการจัดการศพผู้สูงอายุยื่นคำขอได้ในท้องที่ที่ผู้สูงอายุถึงแก่ความตายหรือท้องที่ตามข้อ๔ (๓) ดังต่อไปนี้(๑)ในกรุงเทพมหานคร ให้ยื่นคำขอต่อกรมพัฒนาสังคมและสวัสดิการ(๒)จังหวัดอื่น ให้ยื่นคำขอต่อสำนักงานพัฒนาสังคมและความมั่นคงของมนุษย์จังหวัดข้อ ๖การยื่นคำขอตามข้อ ๕ ให้ยื่นภายในกำหนดสิบห้าวันนับแต่วันที่ออกใบมรณบัตรข้อ๗[๒] ผู้ยื่นคำขอรับการสงเคราะห์ในการจัดการศพผู้สูงอายุต้องนำต้นฉบับเอกสารพร้อมสำเนาเอกสารดังกล่าว จำนวนสองชุดประกอบการยื่นคำขอดังต่อไปนี้(๑)ใบมรณบัตรของผู้สูงอายุ(๒)บัตรประจำตัวประชาชนของผู้ยื่นคำขอ(๓)หนังสือรับรองตามข้อ ๔รวมถึงรับรองว่าผู้ยื่นคำขอเป็นบุคคลที่รับผิดชอบในการจัดการศพผู้สูงอายุซึ่งรับรองโดยพนักงานฝ่ายปกครอง หรือกำนัน หรือผู้ใหญ่บ้านหรือประธานชุมชนตามที่ทางราชการประกาศกำหนด แล้วแต่กรณีข้อ๘ผู้ยื่นคำขอและผู้รับรองต้องไม่เป็นบุคคลเดียวกันข้อ๙ ให้กรมพัฒนาสังคมและสวัสดิการและสำนักงานพัฒนาสังคมและความมั่นคงของมนุษย์จังหวัดซึ่งได้รับคำขอรับการสงเคราะห์ในการจัดการศพผู้สูงอายุดำเนินการตรวจสอบความถูกต้องของหลักฐานเอกสารตามข้อ๗ เมื่อเห็นว่าคำขอพร้อมเอกสารประกอบดังกล่าวถูกต้องก็ให้หน่วยงานที่รับคำขอนั้นพิจารณาทดรองจ่ายเงินสงเคราะห์ในการจัดการศพผู้สูงอายุแก่บุคคลที่รับผิดชอบในการจัดการศพผู้สูงอายุประกาศ ณ วันที่ ๑๐กันยายน พ.ศ. ๒๕๔๗สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการสงเคราะห์ในการจัดการศพตามประเพณี (ฉบับที่ ๒)[๓]วิชชุตา/ผู้จัดทำ๑๙ ธันวาคม ๒๕๕๔ปริญสินีย์/ปรับปรุง๑๘ กันยายน ๒๕๕๖[๑] ราชกิจจานุเบกษาเล่ม ๑๒๑/ตอนพิเศษ ๑๐๓ ง/หน้า ๘/๒๐ กันยายน ๒๕๔๗[๒] ข้อ ๗แก้ไขเพิ่มเติมโดยประกาศกระทรวงการพัฒนาสังคมและความมั่นคงของมนุษย์ เรื่องกำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการสงเคราะห์ในการจัดการศพตามประเพณี (ฉบับที่ ๒)[๓] ราชกิจจานุเบกษาเล่ม ๑๒๖/ตอนพิเศษ ๔๑ ง/หน้า ๑๔/๑๙ มีนาคม ๒๕๕๒